Agim Sulaj

Agim Sulaj piktor e karikaturist shqiptar. Ka lindur në Tiranë në vitin 1960 dhe është rritur në Vlorë. 19 vjeç fiton çmimin e tij të parë në një konkurs satire dhe humorizmi të organizuar nga "Hosteni". Në vitin 1985 diplomohet në Universiteti i Arteve në Tiranë, dhe gjatë shkollës e më pas, punon te "Hosteni (revistë)", e vetmja revistë satirike kohës, për aq satirë që mund të bëhej asokohe. Trajton gjithnjë tema shoqërore, subjektet e para trajtojnë servilizmin, thashethemet etj.Sulaj,Agim   "Agim Sulaj, fitues me “Europa në det të hapur” Panorama12 Tetor, 2012. Rigjetur më 12 Dhjetor 2013.Sulaj,Agim   “Karikaturisti Agim Sulaj, për herë të parë në një ekspozitë personale në “North Wall” në Oksford”Shqip (gazetë)22 Shkurt, 2013.Rigjetur më 12 Dhjetor 2013.

Në vitin 1990 shkon në Ankara të Turqisë me veprën tij "Valixhja e emigrantit" punim i vitit 1989, dhe fiton çmimin special në "Aydin Dogan International Cartoon Competition". Në vitin 1992 hap një ekspozitë Rimini e në vitin 1993 një tjetër në Provinca Brindisi.

Në vitet ‘90 merr rrugën e mërgimit dhe vendos të shkojë në Provinca e Riminit. Fillimisht vetëm e më pas tërheq edhe gruan e djalin e vogël. E që atëherë ka jetuar aty, është vendi ku ka vendosur kavaletën e vet, dhe prej nga ku shkon në të katër anët e botës me pikturat dhe karikaturat e veta. E merr vlerësimet maksimale kudo.

Edhe sot e kësaj dite trajton temat shoqërore në punimet e tij. Padyshim shumë më lirshëm se më parë, por pa rënë kurrë në "karikaturizimin e personit". Vazhdon të kritikojë dukuritë, jo mbartësit.

Në Rimini jeton me gruan dhe dy djemtë. Në Tiranë ka blerë një galeri ku ekspozon gjithnjë veprat e veta.

Në vite ka ekspozuar dhe është vlerësuar jo vetëm në të katër anët e Italisë, por edhe në Greqi, Amerikë, Turqi, Belgjikë, Francë, Azerbajxhan, Kinë,Iran, Hungari, Poloni, Bullgari, Luksemburg.

 Shih edhe 
 Lista e piktorëve

 Lidhje të jashtme 
 Faqja Zyrtare
 Galeria Kombtare e Arteve
 Ekspo në Venecia
 Alsat Tv 2008
 cartoongallery.eu
 tuttartpitturasculturapoesiamusica.com

 Referime 

Kategoria:Biografi shqiptare
Kategoria:Piktorë shqiptarë
Kategoria:Karikaturistë shqiptarë
Kategoria:Artistë shqiptarë
Kategoria:Lindje 1960
Kategoria:Njerëz që jetojnë